І яшчэ адно выдатнае імя — заслужаная артыстка Рэспублікі Беларусь Людміла Пісарава, стваральніца шэрагу вобразаў простых вясковых жанчын як на сцэне, так і на кінаэкране. Незабыўная Сваха ў “Людзях на балоце”. Альбо Ульяна Юрская ў “Нядзельнай ночы” — экранізаванай Віктарам Туравым п’есе Алеся Петрашкевіча “Трывога”. Сцэну ў судзе з яе ўдзелам немагчыма было глядзець без слёз на вачах. Актрыса настолькі праўдзіва, амаль дакументальна пражывала драму маці забітага сына-п’янчугу, што нават кінакрытыкі былі ўражаны.